《春集僧舍一首》
宋代·苏籀

绣川藻野衒嫣姝，练缟秾殷亭育炉。二月峭寒轻抑勒，崇朝和气毕昭苏。

绀青六幕无纤翳，绿缛多畴几町区。居士自携三昧酝，缁流丛错设伊蒲。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。